turjo4nis/wikipedia-bn-dump-20250701 huggingface dataset:
লীলাবতী সিং

লীলাবতী সিং (১৮৬৮-১৯০৯) একজন শিক্ষাবিদ ও অধ্যাপিকা ছিলেন, যিনি লখনৌর ইসাবেলা থোবার্ন কলেজে সাহিত্য ও দর্শন বিষয়ে পাঠদান করতেন।

জীবনী
লীলাবতী সিং ১৮৬৮ সালে লখনৌর এক খ্রীষ্টান পরিবারে জন্মগ্রহণ করেন। জন্মের পর তার নাম রাখা হয়েছিল অ্যাথেল রাফায়েল।

যুবতী অবস্থায় তিনি তার নামের পরিবর্তে ভারতীয় নাম ব্যবহার করা শুরু করেন। ১৮৯৫ সালে তিনি এলাহাবাদ বিশ্ববিদ্যালয় থেকে ইংরেজি সাহিত্যের উপর ডিগ্রি অর্জন করেন। তিনি এলাহাবাদ বিশ্ববিদ্যালয় থেকে ডিগ্রি অর্জনকারিণী প্রথম দুই নারীর একজন।

১৮৯২ সালে তিনি ইসাবেলা থোবার্ন কলেজে শিক্ষক হিসেবে যোগদান করেন। ১৯০১ সালে তিনি কলেজের উপাধ্যক্ষ হিসেবে দায়িত্ব গ্রহণ করেন।

১৮৯৯, ১৯০০ ও ১৯০৯ সালে যুক্তরাষ্ট্র সফর করেছিলেন। ১৯০৭ সালে তিনি ওয়ার্ল্ড স্টুডেন্টস ক্রিশ্চিয়ান ফেডারেশনের সম্মেলনে ভারতবর্ষের প্রতিনিধিত্ব করেছিলেন।

তিনি রফিক-ই-নিসোয়ান নামের এক নারী বিষয়ক সংবাদপত্র সম্পাদনা করতেন এবং বুকার টি ওয়াশিংটনের জীবনীগ্রন্থ অনুবাদ করেছেন।

মৃত্যু
লীলাবতী সিং ১৯০৯ সালে বক্তৃতা প্রদানের জন্য যুক্তরাষ্ট্র সফর করেছিলেন। সফর চলাকালে তিনি মৃত্যুবরণ করেন। তার স্মৃতিতে ইসাবেলা থোবার্ন কলেজে 'লীলাবতী সিং ডরমিটরি'র নামকরণ করা হয়েছে।

তথ্যসূত্র

১৮৬৮-এ জন্ম
১৯০৯-এ মৃত্যু
২০শ শতাব্দীর নারী শিক্ষাবিদ
২০শ শতাব্দীর ভারতীয় নারী বিজ্ঞানী
১৯শ শতাব্দীর ভারতীয় নারী বিজ্ঞানী
১৯শ শতাব্দীর ভারতীয় নারী শিক্ষাবিদ
কিশওয়ার জেহরা

কিশওয়ার জেহরা ()  হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তান জাতীয় পরিষদ-এর সদস্য হিসেবে দায়িত্ব পালন করছেন। পূর্বে তিনি ২০০৮-২০১৩ এবং ২০১৩-২০১৮ সাল পর্যন্ত জাতীয় সংসদের সদস্য ছিলেন।

পাকিস্তানের সুপ্রিম কোর্ট সাবেক প্রধানমন্ত্রী নওয়াজ শরীফকে ২০১৫ সালের ২৮ জুলাই পানামা পেপার্স কেলেঙ্কারিতে জড়িত থাকার অভিযোগে পাকিস্তানের প্রধানমন্ত্রী হিসেবে অযোগ্য ঘোষণা করার পর কিশওয়ার জেহরাকে পাকিস্তানের প্রধানমন্ত্রী হওয়ার আমন্ত্রণ জানানো হয়েছিল যদি তিনি এবং মুত্তাহিদা কওমি আন্দোলন একটি জোট গঠনের জন্য পাকিস্তান মুসলিম লীগে যোগ দিতে রাজি হন। জেহরা শেষে প্রধানমন্ত্রীর কার্যালয়ের দায়িত্ব গ্রহণের প্রস্তাব প্রত্যাখ্যান করেন কিন্তু শহীদ খাকান আব্বাসি কে সমর্থন করেন যিনি ২০১৭ সালের ১ই আগস্ট প্রধানমন্ত্রী হন।

রাজনৈতিক কর্মজীবন
জেহরার প্রাথমিক রাজনৈতিক কর্মজীবন ১৯৮০-এর দশকে শুরু হয়, যখন তিনি মুত্তাহিদা কওমি আন্দোলন-এ (এমকিউএম)  যোগ দেন, যেখানে তিনি কেন্দ্রীয় সিদ্ধান্ত গ্রহণ কমিটির অংশ হয়ে উঠেন।

১৯৮৭-এ, করাচির স্থানীয় সরকার নির্বাচনে জেহরা কাউন্সিলর নির্বাচিত হন।

পাকিস্তানের সাধারণ নির্বাচন, ২০০৮-এ সিন্ধু থেকে মহিলাদের জন্য সংরক্ষিত একটি আসনে মুত্তাহিদা কওমি আন্দোলন (এমকিউএম) এর প্রার্থী হিসেবে তিনি পাকিস্তানের জাতীয় সংসদে নির্বাচিত হন।

২০১৩ সালের পাকিস্তানের সাধারণ নির্বাচনে সিন্ধু থেকে মহিলাদের জন্য সংরক্ষিত আসনে এমকিউএম এর প্রার্থী হিসেবে তিনি পাকিস্তানের জাতীয় সংসদে পুনরায় নির্বাচিত হন। 

পাকিস্তানের সাধারণ নির্বাচন, ২০১৮-এ সিন্ধু থেকে মহিলাদের জন্য সংরক্ষিত আসনে এমকিউএম এর প্রার্থী হিসেবে তিনি পাকিস্তানের জাতীয় সংসদে পুনরায় নির্বাচিত হন।

বর্তমানে, তিনি আইন ও বিচার, এবং ঘর ও গ্রন্থাগারের কাজের স্থায়ী কমিটিতে দায়িত্ব পালন করছেন।

জেহরা ২০১৮-এর পাকিস্তানি সিনেট নির্বাচনের প্রার্থী ছিলেন।

তথ্যসূত্র 

পাকিস্তানি রাজনীতিবিদ
জীবিত ব্যক্তি
সিন্ধুর ব্যক্তি
মুত্তাহিদা কওমি আন্দোলনের এমএনএ
পাকিস্তান জাতীয় পরিষদ সদস্য ২০১৮-২০২৩
পাকিস্তান জাতীয় পরিষদ সদস্য ২০১৩-২০১৮
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদের মহিলা সদস্য
জন্মের বছর অনুপস্থিত (জীবিত ব্যক্তি)
যমুনা দেবী

যমুনা দেবী (২৯ নভেম্বর ১৯২৯ - ২৪ সেপ্টেম্বর ২০১০) মধ্যপ্রদেশ ভারতীয় জাতীয় কংগ্রেসের একজন সাবেক রাজনীতিবিদ। তিনি মধ্যপ্রদেশের বিধানসভার দায়িত্ব পালন করেন। এছাড়াও বিরোধী দলীয় নেতা এবং সহকারী মুখ্যমন্ত্রীর দায়িত্ব পালন করেন।  তিনি ঝাবুওয়া থেকে নির্বাচিত (১৯৬২-১৯৬৭) সাবেক লোকসভা সদস্য। এছাড়াও ১৯৭৮-৮১ সালে রাজ্যসভার সদস্য ছিলেন।.

রাজনীতি 
যমুনা দেবী ১৯৫২-১৯৫৭ মধ্যভারত রাজ্যের প্রথম বিধানসভার সদস্য ছিলেন। এরপর ঝাবুওয়া নির্বাচিত ১৯৬২ থেকে ১৯৬৭ পর্যন্ত সংসদের সদস্য ছিলেন, তাছাড়াও ১৯৭৮ থেকে ১৯৮১ পর্যন্ত রাজ্যসভার দায়িত্ব পালন করেন।

তিনি অর্জুন সিং, মতিলাল ভোরা এবং শ্যামা চরন শুকলা সরকারের নিম্নপদস্থ মন্ত্রী ছিলেন। ১৯৯৮ সালে পদোন্নতি পেয়ে রাজ্যসভার প্রথম নারী হিসেবে সহকারী মুখ্যমন্ত্রীর দায়িত্ব পালন করেন।

২০০৩ সালে নির্বাচনে যখন ভারতীয় জাতীয় কংগ্রেস ক্ষমতা হারায় তখন ২০১০ সাল পর্যন্ত বিরোধী দলীয় নেতার দায়িত্ব পালন করেন।

মৃত্যু 
দীর্ঘদিন ক্যান্সারের সাথে লড়ার পর ২০১০ সালের ২৪ শে সেপ্টেম্বর ইন্দোরে মৃত্যবরণ করেন।

তথ্যসূত্র 

১৯২৯-এ জন্ম
২০০৮-এ মৃত্যু
মধ্যপ্রদেশের ভারতীয় জাতীয় কংগ্রেসের রাজনীতিবিদ
মধ্যপ্রদেশের লোকসভা সদস্য
মধ্যপ্রদেশের রাজ্যসভা সদস্য
তৃতীয় লোকসভার সদস্য
মধ্যপ্রদেশ বিধানসভার সদস্য ১৯৮৫-১৯৯০
মধ্যপ্রদেশ বিধানসভার সদস্য ১৯৯৩-১৯৯৮
মধ্যপ্রদেশ বিধানসভার সদস্য ১৯৯৮-২০০৩
মধ্যপ্রদেশ বিধানসভার সদস্য ২০০৩-২০০৮
মধ্যপ্রদেশ বিধানসভার সদস্য ২০০৮-২০১৩
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী রাজনীতিবিদ
লোকসভার নারী সদস্য
রাজ্যসভার নারী সদস্য
মধ্যপ্রদেশের রাজনীতিতে নারী
মধ্যপ্রদেশ বিধানসভার নারী সদস্য
তেহমিনা দৌলতানা

তেহমিনা দৌলতানা () একজন পাকিস্তানি রাজনীতিবিদ যিনি পাকিস্তান জাতীয় পরিষদের সদস্য ছিলেন।

রাজনৈতিক কর্মজীবন
পাকিস্তানের সাধারণ নির্বাচন, ১৯৯৩-এ প্রথমবারের মত দৌলতানা পাকিস্তান মুসলিম লীগ (এন)-এর প্রার্থী হিসেবে এনএ-১৩০ (ভেহারী-২) আসন থেকে পাকিস্তান জাতীয় সংসদে নির্বাচিত হন।

১৯৯৭-এর পাকিস্তানের সাধারণ নির্বাচনে দৌলতানা এনএ-১৩০ (ভেহারী-২) আসন থেকে পাকিস্তান জাতীয় সংসদে পুনরায় নির্বাচিত হন এবং নারী উন্নয়ন, সমাজকল্যাণ ও বিশেষ শিক্ষা বিষয়ক মন্ত্রী হিসেবে নিযুক্ত হন।

২০০২-এর পাকিস্তানের সাধারণ নির্বাচনে দৌলতানা পাকিস্তান মুসলিম লীগের প্রার্থী হয়ে এনএ-১৬৮ এবং এনএ-১৬৯ আসন থেকে পাকিস্তান জাতীয় সংসদে সদস্য নির্বাচিত হওয়ার জন্য লড়েন কিন্তু সফল হননি। পরবর্তীতে, তিনি পরোক্ষভাবে পাঞ্জাব থেকে মহিলাদের জন্য সংরক্ষিত আসনে পিএমএল (এন) এর প্রার্থী হিসেবে জাতীয় সংসদে পুনরায় নির্বাচিত হন।

পাকিস্তানের সাধারণ নির্বাচন, ২০০৮-এ তিনি এনএ-১৬৯ (ভেহারী-৩) আসন থেকে পিএমএল (এন) এর প্রার্থী হিসেবে জাতীয় সংসদের সদস্য নির্বাচিত হন। তিনি এনএ-১৬৮ থেকে পরাজিত হন। এবং তিনি ফেডারেল মন্ত্রিসভায় যোগদান করেন এবং নারী উন্নয়ন, সংস্কৃতি মন্ত্রী ও বিজ্ঞান ও প্রযুক্তি মন্ত্রী হিসাবে নিযুক্ত হন।

২০১৩ সালের সাধারণ নির্বাচনে এনএ-১৬৯ থেকে পিএমএল (এন) এর প্রার্থী হিসাবে তিনি জাতীয় সংসদের আসনে লড়েছিলেন, কিন্তু ব্যর্থ হন। পরে তিনি পরোক্ষভাবে পাঞ্জাব থেকে মহিলাদের জন্য সংরক্ষিত আসনে পিএমএল (এন) এর প্রার্থী হিসেবে জাতীয় সংসদে নির্বাচিত হন।

তথ্যসূত্র

পাকিস্তান মুসলিম লীগের (এন) এমএনএ
জীবিত ব্যক্তি
ভেহারী জেলার ব্যক্তি
পাঞ্জাবি ব্যক্তি
পাকিস্তান জাতীয় পরিষদ সদস্য ১৯৯৩-১৯৯৬
পাকিস্তান জাতীয় পরিষদ সদস্য ১৯৯৭-১৯৯৯
পাকিস্তান জাতীয় পরিষদ সদস্য ২০০২-২০০৭
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদ সদস্য ২০১৩-২০১৮
পাকিস্তান জাতীয় পরিষদের মহিলা সদস্য
জন্মের বছর অনুপস্থিত (জীবিত ব্যক্তি)
তেহমিনা
পাকিস্তানি রাজনীতিবিদ
বিহারি জেলার ব্যক্তি
সেদিকা বলখি

সেদিকা বলখী একজন আফগান নারী রাজনীতিবিদ এবং হামিদ কারজাই সরকারের সাবেক মন্ত্রী।

প্রথম জীবন
বলখী ১৯৫০ সালে আফগানিস্তানের বলখ প্রদেশের মাজার-ই-শরিফে জন্মগ্রহণ করেন। তার বাবা, ইসমায়েল বলখী, আফগানিস্তানের কারাগারে একাধিকবার বন্দি ছিলেন এবং শেষে বিষ পানে তার মৃত্যু ঘটে। ইসলামিক শিক্ষার উপর তিনি স্নাতক ডিগ্রী অর্জন করেন এবং ইরানে থাকা অবস্থায় তিনি তার উচ্চতর শিক্ষা শেষ করেন। তিনি কিছু সময়ের জন্য একটি প্রতিষ্ঠানে ম্যানেজার হিসাবে কাজ করেছিলেন। অল্প বয়সেই তিনি বিয়ের পিড়িতে বসেন এবং বর্তমানে তার ছয়টি সন্তান রয়েছে। তার ভাই, সৈয়দ আলী বলখি, একজন অর্থনীতিবিদ ছিলেন, যিনি আফগানিস্তানের কমিউনিস্ট পিপলস ডেমোক্রেটিক পার্টির শাসনামলে নিহত হন।

পেশা
তালিবান শাসনের সময় সেদিকা বলখী দি ইসলামিক সেন্টার ফর পলিটিক্যাল এন্ড কালচারাল এক্টিভিটিস অব আফগান উইমেন, ইরানের খোরাসান প্রদেশভিত্তিক সংগঠন, এর নেতৃত্ব দেন। তিনি ১৯৯১ সালে আফগানিস্তানে চলে যান যেখানে তিনি গোপনে তার কাজ চালিয়ে যান। ২০০১ সালের ডিসেম্বরে, তিনি বন চুক্তিতে অংশগ্রহণকারী তিনজন নারীর একজন ছিলেন। মেশরানো জিরগায় (আফগানিস্তানের পার্লামেন্ট) দুইবার সংসদ সদস্য হিসেবে নির্বাচিত হন।.  আফগানিস্তানের পার্লামেন্টে তিনি  নারী বিষয়ক কমিটির চেয়ারম্যান হিসাবে দায়িত্ব পালন করেন। ২০০৪  থেকে ২০০৯ সাল পর্যন্ত তিনি হামিদ কারজাই সরকারের শহীদ ও প্রতিবন্ধী বিষয়ক মন্ত্রীর দায়িত্ব পালন করেন।২০০৫ সালে বলখি ও আফগান সেনা প্রধান বিসমিল্লাহ খান মোহাম্মাদি একটি হেলিকপ্টার দুর্ঘটনায় বেঁচে যান।

তথ্যসূত্র

আফগান নারী রাজনীতিবিদ
জীবিত ব্যক্তি
১৯৫০-এ জন্ম
আফগান নারী অধিকার কর্মী
আফগান মুসলিম
হাজারা নারী রাজনীতিবিদ
তাশাহহুদ

তাশাহহুদ (, অর্থ: "[ বিশ্বাসের ] সাক্ষ্য") বা প্রচলিত নাম আত-তাহিয়াতু (আরবি: ٱلتَّحِيَّات, অর্থ: "শুভেচ্ছা/অভিবাদন/শ্রদ্ধা"), হলো নামাজের একটি অংশ, যেখানে ব্যক্তি কিবলার দিকে মুখ করে হাঁটু গেড়ে মাটিতে বসে আল্লাহর মহিমা ঘোষণা করে এবং তাঁর রাসুল মুহাম্মাদ ও আল্লাহর প্রতি অনুগত  শাহাদাহ্‌ পাঠকারী লোকেদের অভিবাদন জানায়। এর প্রথম অংশে আল্লাহর উদ্দেশে তাসবিহ পড়া হয় এবং দ্বিতীয় অংশে রাসুলের উদ্দেশ্যে দুরুদ পড়া হয়, যেটি দুরুদে ইব্রাহিম নামে পরিচিত।

উৎস
শুদ্ধ (সহিহ) হিসাবে বিবেচিত একটি হাদিসে বলা হয়েছে:

সুন্নিমতে

হানাফি ও হাম্বলি মাযহাব 
হানাফি ও হাম্বলি মাযহাবের সুন্নি মুসলমানেরা এবং সেই সাথে সুন্নি-বহির্ভূত ইবাদি মুসলমানেরা আব্দুল্লাহ ইবনে মাসউদ কর্তৃক বর্ণিত তাশাহহুদ পাঠ করে থাকেন।

মালিকি 
উমর ইবনুল খাত্তাব কর্তৃক বর্ণিত একটি সংস্করণ মালিকি মাযহাবের অনুসারীরা ব্যবহার করে:

শাফি'ই 
আবদুল্লাহ ইবনে আব্বাস কর্তৃক বর্ণিত একটি সংস্করণ শাফি'ই মাযহাবের অনুসারীরা ব্যবহার করে:

শিয়ামতে

কুরআনপন্থী 
সংখ্যালঘু কুরআনবাদীরা তাশাহহুদ পাঠকে বিদআত হিসেবে বর্জন করে থাকে। এই দৃষ্টিভঙ্গিটি মূলত রাশাদ খালিফা সমর্থন করেছিলেন এবং পরে বিভিন্ন কুরআনবাদী দল কর্তৃক গৃহীত হয়।

তথ্যসূত্র 

নামাজ
আরবি শব্দ ও বাক্যাংশ
নামাজের পরিভাষা
উয়েফা মহিলা চ্যাম্পিয়নশিপ

উয়েফা মহিলা চ্যাম্পিয়নশিপ (উয়েফা মহিলা ইউরো নামেও পরিচিত) হল উয়েফা পরিচালিত ইউরোপীয় দেশগুলির মহিলা আন্তর্জাতিক ফুটবল দলগুলির প্রতিযোগিতা। এটি প্রতি চার বছর পর অনুষ্ঠিত হয়। মহিলাদের এই প্রতিযোগিতা পুরুষদের উয়েফা চ্যাম্পিয়নশিপের সমমানের।

ইতিহাস 
উয়েফা মহিলা চ্যম্পিয়নশিপ ১৯৮০ সালের দিকে শুরু হয়। মহিলা ফুটবলের জনপ্রিয়তা বৃদ্ধি পেতে থাকায় ১৯৯০ সালের কাছাকাছি সময়ে এটিকে ইউরোপীয় চ্যাম্পিয়নশিপ নাম দেওয়া হয়। নিকট অতীতে অনুষ্ঠিত টুর্নামেন্টটি হল ২০১৭ সালে নেদারল্যান্ড কর্তৃক আয়োজিত দ্বাদশ টুর্নামেন্ট। ২০১৭ থেকে দল সংখ্যা ১২ থেকে বেড়ে ১৬ হয়, যেখানে ১৯৯৭ সালের আসর ছিল সর্বপ্রথম ৮টি দলবিশিষ্ট।

ফলাফল

উয়েফা ইউরোপীয় মহিলা চ্যাম্পিয়নশিপ 

gg = গোল্ডেন গোল

শীর্ষ চারে পৌঁছানো দল 
এই পরিসংখ্যানে আন-অফিসিয়াল ১৯৬৯ এবং ১৯৭৯ টুর্নামেন্ট অন্তর্ভুক্ত করা হয়নি।

দলের সারাংশ

অংশগ্রহণকারীদের ফলাফল

স্বাগতিক জাতির ফলাফল

পূর্বের আসরে চ্যাম্পিয়নদের ফলাফল

পরিসংখ্যান (১৯৮৪ থেকে ২০১৭)

পদক তালিকা 
১৯৯৫ সালের আগের আসর গুলিতে তৃতীয় স্থান নির্ধারক ছিল কিন্তু ১৯৯৫ থেকে বর্তমান পর্যন্ত এই খেলা সংঘটিত হয়নি। তাই সেমি-ফাইনালে পরাজিত দলগুলিকে ব্রোঞ্জ পদক জয়ী হিসেবে ধরা হয়েছে।

পরিসংখ্যান

সর্বকালের সর্বাধিক গোলদাতা

প্রতিযোগিতার সেরা খেলোয়াড় 

1অফিসিয়াল পুরস্কার

আরও দেখুন 
ফিফা মহিলা বিশ্বকাপ
ফিফা অনূর্ধ্ব-১৭ মহিলা বিশ্বকাপ
ফিফা অনূর্ধ্ব-২০ মহিলা বিশ্বকাপ
মহিলা কোপা আমেরিকা
এএফসি মহিলা এশিয়ান কাপ
মহিলা আফ্রিকা কাপ অব নেশন্স
কনকাকাফ ডব্লিউ চ্যাম্পিয়নশিপ
ওএফসি মহিলা নেশন্স কাপ

তথ্যসূত্র 

 
ইউরোপীয় চ্যাম্পিয়নশিপ
১৯৮৪-এ প্রতিষ্ঠিত পুনরাবৃত্ত ক্রীড়া ঘটনা
তাহিরা আসিফ

তাহিরা আসিফ () ছিলেন একজন পাকিস্তানি রাজনীতিবিদ যিনি ২০১৩ সালের জুন মাস থেকে ২০১৪ সালের জুন মাস পর্যন্ত তার মৃত্যুর আগ পর্যন্ত পাকিস্তান জাতীয় সংসদ-এর সদস্য ছিলেন।

প্রারম্ভর জীবন
তিনি ১৯৬১ সালে পাকিস্তানের লাহোরে জন্মগ্রহণ করেন।

রাজনৈতিক কর্মজীবন
আসিফ পাকিস্তানের সাধারণ নির্বাচন, ২০০২-এ পাকিস্তান মুসলিম লীগ (কিউ) এর প্রার্থী হিসেবে পাঞ্জাব থেকে মহিলাদের জন্য সংরক্ষিত আসনে পাকিস্তানের জাতীয় সংসদে নির্বাচিত হন।

২০০৭ সালে তিনি পাকিস্তান মুসলিম লীগ (কিউ) দল ত্যাগ করে মুত্তাহিদা কওমি আন্দোলন (এমকিউএম) দলে যোগদান করেন এবং তার জাতীয় সংসদের আসন থেকে পদত্যাগ করেন।

তিনি পাকিস্তানি সাধারণ নির্বাচনে, ২০০৮-এ  এনএ-১২৬ লাহোর আসন থেকে জাতীয় সংসদের আসনের জন্য লড়েছিলেন, কিন্তু ব্যর্থ হন এবং শুধুমাত্র ৫১৭টি ভোট পান।

তিনি আবার পাকিস্তানের সাধারণ নির্বাচন, ২০১৩-এ এনএ-১২৬ লাহোর আসন থেকে মুত্তাহিদা কওমি আন্দোলনের প্রার্থী হিসাবে জাতীয় সংসদের আসনে লড়েছিলেন, কিন্তু ব্যর্থ হন এবং মাত্র ৪২২টি ভোট পান। তবে সাধারণ নির্বাচনের পর, সিন্ধু থেকে মহিলাদের জন্য সংরক্ষিত আসনে এমকিউএম-এর প্রার্থী হিসাবে পরোক্ষভাবে জাতীয় সংসদে নির্বাচিত হন, সেখানে তিনি জুন ২০১৪ সালে তার মৃত্যু অবধি দায়িত্ব পালন করেন।

মৃত্যু
১৮ জুন ২০১৪ তারিখে লাহোরে তার মেয়ে ও ড্রাইভারের সাথে ভ্রমণ করার সময় তিনি দুই সশস্ত্র ব্যক্তি (পরিকল্পিত হত্যা) কর্তৃক আক্রান্ত হন। তাকে শেখ জায়েদ হাসপাতালে ভর্তি করা হয় সেখানে তিনি ১৯ জুন ২০১৪-এ মারা যান।

মুত্তাহিদা কওমি আন্দোলন তিন দিন শোক দিবস ঘোষণা করে। জাতীয় সংসদ তার প্রতি শ্রদ্ধা নিবেদন করে এবং তার হত্যার তদন্তের দাবি জানায়। আলতাফ হোসেন, এমকিউএম নেতা, তিনি বলেন যে তার হত্যা ধর্মীয় চরমপন্থীদের কাছ থেকে একটি লক্ষ্যবস্তু ছিল, কারণ তাকে পর্যাপ্ত নিরাপত্তা দেওয়া হয়নি।।

তথ্যসূত্র

১৯৬১-এ জন্ম
২০১৪-এ মৃত্যু
লাহোরের রাজনীতিবিদ
Muttahida Qaumi Movement politicians
পাকিস্তান জাতীয় পরিষদ সদস্য ২০০২-২০০৭
গুপ্তহত্যার শিকার পাকিস্তানি রাজনীতিবিদ
পাকিস্তানি রাজনীতিবিদ
পাকিস্তান জাতীয় পরিষদ সদস্য ২০১৩-২০১৮
মুত্তাহিদা কওমি আন্দোলনের রাজনীতিবিদ
পাকিস্তান জাতীয় পরিষদের মহিলা সদস্য
২০১৪-এ গুপ্তহত্যার শিকার রাজনীতিবিদ
২০১০-এর দশকে গুপ্তহত্যার শিকার এশীয় রাজনীতিবিদ
তাহাজ্জুদ

তাহাজ্জুদ (), রাতের নামাজ বা কিয়ামুল লাইল নামেও পরিচিত, ইসলাম ধর্ম অনুসারীদের জন্যে একটি ঐচ্ছিক ইবাদত। এটা বাধ্যতামূলক পাঁচ ওয়াক্ত সালাতের অন্তর্ভুক্ত নয়। ইসলামের নবী মুহাম্মদ(সঃ) নিয়মিত তাহাজ্জুদের সালাত আদায় করতেন এবং তার সাহাবীদের এটা পালনে উৎসাহিত করতেন।

আল কুরআনে তাহাজ্জুদ সালাত
"তারা রাতের সামান্য অংশই নিদ্রায় অতিবাহিত করে এবং রাতের শেষ প্রহরে তারা ক্ষমা প্রার্থনা করে।" (সূরা আয-যারিয়াত, আয়াত ১৭-১৮)।

আল কুরআনের, সূরা আল মুজাম্মিল এ উল্লেখ করা হয়েছে "অবশ্য রাতে ঘুম থেকে উঠা মনকে দমিত করার জন্য খুব বেশি কার্যকর এবং সে সময়ের কুরআন পাঠ বা জিকর একেবারে যথার্থ।"

সূরা আল ফুরকান-এর ৬৪ নম্বর আয়াতে বলা হয়েছে "আল্লাহর প্রিয় বান্দা তারা, যারা তাদের রবের দরবারে সিজদা করে এবং দাঁড়িয়ে থেকেই রাত কাটিয়ে দেয়।"

"তারা ছিল কঠিন পরীক্ষায় পরম ধৈর্যশীল, অটল-অবিচল, সত্যের অনুসারী, পরম অনুগত। আল্লাহর পথে ধন-সম্পদ উৎসর্গকারী এবং রাতের শেষ প্রহরে আল্লাহর কাছে ভুলত্রুটির ক্ষমাপ্রার্থী"। (সূরা আল ইমরান : আয়াত ১৭)

হাদীসে তাহাজ্জুদ সালাত
আবু হুরাইরা থেকে বর্ণিত, "আমি মুহাম্মাদ সাল্লাল্লাহু আলাইহি ওয়াসাল্লাম কে বলতে শুনেছি, ফরজ নামাজের পর সবচেয়ে উত্তম নামাজ হলো তাহাজ্জুদের নামাজ।"

হজরত আবু হোরায়রা থেকে বর্ণিত অপর এক হাদিসে মুহাম্মদ সাল্লাল্লাহু আলাইহি ওয়াসাল্লাম বলেছেন, আল্লাহ প্রতি রাতেই নিকটবর্তী আসমানে অবতীর্ণ হন যখন রাতের শেষ তৃতীয় ভাগ অবশিষ্ট থাকে। তিনি তখন বলতে থাকেন- কে আছো যে আমায় ডাকবে, আর আমি তার ডাকে সাড়া দেবো? কে আছো যে আমার কাছে কিছু চাইবে, আর আমি তাকে তা দান করব? কে আছো যে আমার কাছে ক্ষমা চাইবে আর আমি তাকে ক্ষমা করব? (বুখারি ও মুসলিম)

সালাতের নিয়ম 
তাহাজ্জুদ নামাজ রাতের শেষ তৃতীয়াংশে পড়া উত্তম। তবে ঘুম থেকে না জাগার সম্ভাবনা থাকলে ইশার নামাজের পর দুই রাকাত সুন্নত ও বিতরের আগে তা পড়ে নেয়া জায়েজ আছে। এ নামাজের রাকাত সংখ্যা সর্বনিম্ন দুই রাকাত আর সর্বোচ্চ ১২ রাকাত পড়া উত্তম। তবে আরও বেশি পড়া জায়েজ আছে। এরপরে বিতর নামাজ পড়া। তাহাজ্জুদ  পড়ার নিয়ম হচ্ছে দুই রাকাত দুই রাকাত করে যথাসম্ভব লম্বা কেরাত, লম্বা রুকু ও সেজদা সহকারে একান্ত নিবিষ্ট মনে পড়া। কেরাত উঁচু বা নিচু উভয় আওয়াজে পড়া জায়েজ আছে। তবে কারও কষ্টের কারণ হলে চুপিচুপি পড়া কর্তব্য। রমজান ছাড়া অন্য সময় মাঝেমধ্যে জামাতে পড়া জায়েজ আছে তবে নিয়মিতভাবে নয়।

তথ্যসূত্র

বহিঃসংযোগ 

নামাজ
নামাজের পরিভাষা
আসমা মামদত

আসমা মামদত একজন পাকিস্তানি রাজনীতিবিদ যিনি ২০১৩ সালের জুন থেকে মে ২০১৮ সাল পর্যন্ত পাকিস্তান জাতীয় সংসদ-এর সদস্য ছিলেন।

প্রারম্ভের জীবন ও শিক্ষা 
তিনি লাহোরে জন্মগ্রহণ করেন। তিনি পেশায় একজন মেডিকেল ডাক্তার এবং কিং এডওয়ার্ড মেডিকেল বিশ্ববিদ্যালয় থেকে তার এমবিবিএস সম্পন্ন করেন।

রাজনৈতিক কর্মজীবন 
পাকিস্তানের সাধারণ নির্বাচন, ২০০৮-এ মহিলাদের জন্য সংরক্ষিত আসনে পাকিস্তান মুসলিম লীগ-এর (পিএমএল-এফ) প্রার্থী হিসেবে তিনি পাঞ্জাবের প্রাদেশিক পরিষদ-এ নির্বাচিত হন।

ফেব্রুয়ারি ২০১৩-এ, তিনি পাকিস্তান পিপলস পার্টিতে (পিপিপি) যোগদান করেন। মার্চ ২০১৩-এ, তিনি পাকিস্তান মুসলিম লীগ (এন)-এ (পিএমএল-এন) যোগদান করেন।

পাকিস্তানের সাধারণ নির্বাচন, ২০১৩-এ পাঞ্জাবে মহিলাদের জন্য সংরক্ষিত আসনে পিএমএল-এন প্রার্থী হিসেবে তিনি পাকিস্তান জাতীয় সংসদে নির্বাচিত হন।

পরিবার 
তিনি মামাদত ও লেঘারি নামক উল্লেখযোগ্য রাজনৈতিক পরিবারের সদস্য। তিনি পাঞ্জাবী জমিদার শাহনেওয়াজ খান মামদত এর নাতনী।

তথ্যসূত্র 

জীবিত ব্যক্তি
পাকিস্তানি ডাক্তার
পাকিস্তানি মহিলা ডাক্তার
পাঞ্জাব প্রাদেশিক পরিষদের সদস্য ২০০২-০৭
পাকিস্তান জাতীয় পরিষদ সদস্য ২০১৩-২০১৮
পাকিস্তান জাতীয় পরিষদের মহিলা সদস্য
জন্মের বছর অনুপস্থিত (জীবিত ব্যক্তি)
পাকিস্তান মুসলিম লীগের (এফ) রাজনীতিবিদ
পাকিস্তান মুসলিম লীগের (এন) এমএনএ
আসমা
কিং এডওয়ার্ড চিকিৎসা বিশ্ববিদ্যালয়ের প্রাক্তন শিক্ষার্থী
লাহোরের রাজনীতিবিদ
পাঞ্জাব প্রাদেশিক পরিষদের নারী সদস্য
পাকিস্তানি রাজনীতিবিদ
পাকিস্তানি চিকিৎসক
বুশরা গোহার

বুশরা গোহার (; ) হচ্ছেন একজন পাকিস্তানি রাজনীতিবিদ যিনি ২০০৮ থেকে ২০১৩ সাল পর্যন্ত পাকিস্তান জাতীয় সংসদ-এর সদস্য হিসাবে দায়িত্ব পালন করেছেন। প্রাক্তন আওয়ামী জাতীয় পার্টি (এএনপি) এর সিনিয়র সহ-সভাপতি, ১২ই নভেম্বর, ২০১৮-এ আওয়ামী জাতীয় পার্টিতে তার সদস্যপদ বাতিল করা হয়। তিনি পশতুন তাহাফুজ আন্দোলনের (পিটিএম) একজন সক্রিয় কর্মী, যেটি হচ্ছে পশতুন মানবাধিকারের জন্য প্রচারিত একটি সামাজিক আন্দোলন।

জীবনী
সোয়াবি-এর একটি পশতুন পরিবারে জন্মগ্রহণকরা গোহার পেশোয়ার বিশ্ববিদ্যালয়ে অর্থনীতি বিষয়ে অধ্যয়ন করেন এবং ২৯৯১ সালে উইলমিংটন বিশ্ববিদ্যালয়ের মানব সম্পদ ব্যবস্থাপনায় মাস্টার্স ডিগ্রি অর্জন করেন এবং পরবর্তীতে দক্ষিণ এশীয়া বিষয়ে অধ্যয়নে পেনসিলভেনিয়া বিশ্ববিদ্যালয় হতে স্নাতকোত্তর সার্টিফিকেট লাভ করেন। পেনসিলভানিয়া। পাকিস্তানে ফিরে তিনি ইউএনডিপি, ইউএসএআইডি এবং ইউকে-এইড এর পরামর্শদাতা হিসাবে কাজ করেন। ২০০০-সালে, গোহার নারীর অবস্থা বিষয়ক জাতীয় কমিশন-এর সদস্য হন, এই পদে ২০০৩ সাল পর্যন্ত তিনি অধিষ্ঠিত ছিলেন।

রাজনৈতিক কর্মজীবন
পাকিস্তানের সাধারণ নির্বাচন, ২০০৮-এ খাইবার পাখতুনখোয়া থেকে মহিলাদের জন্য সংরক্ষিত আসনে আওয়ামী জাতীয় পার্টির প্রার্থী হিসাবে তিনি পাকিস্তান জাতীয় সংসদ-এর সদস্য নির্বাচিত হন।

২০১৬ থেকে ২০১৮ সাল পর্যন্ত, আওয়ামী লীগের সিনিয়র সহসভাপতি হিসাবে তার সদস্যপদ স্থগিত না হওয়া পর্যন্ত দায়িত্ব পালন করেন।

তথ্যসূত্র 

জীবিত ব্যক্তি
আওয়ামী ন্যাশনাল পার্টির রাজনীতিবিদ
পাকিস্তান গণপরিষদ সদস্য ২০০৮-১৩
পাকিস্তান জাতীয় পরিষদের মহিলা সদস্য
সোয়াবি জেলার ব্যক্তি
১৯৬১-এ জন্ম
পাকিস্তানি রাজনীতিবিদ
পাকিস্তান জাতীয় পরিষদ সদস্য ২০০৮-২০১৩
পাকিস্তানি মানবাধিকারকর্মী
পেশাওয়ার বিশ্ববিদ্যালয়ের প্রাক্তন শিক্ষার্থী
পেনসিলভেনিয়া বিশ্ববিদ্যালয়ের প্রাক্তন শিক্ষার্থী
সাজা ফাতিমা খাজা

সাজা ফাতিমা খাজা () হচ্ছেন একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তান জাতীয় সংসদের একজন সদস্য হিসেবে দায়িত্ব পালন করছেন। পূর্বে তিনি জুন ২০১৩ থেকে মে ২০১৮ পর্যন্ত জাতীয় সংসদের সদস্য ছিলেন।

শিক্ষা
তিনি লাহোর ইউনিভার্সিটি অফ ম্যানেজমেন্ট সাইন্সেস থেকে রাষ্ট্রবিজ্ঞান ও অর্থনীতি বিষয়ে স্নাতক ডিগ্রি এবং ওয়ারউইক বিশ্ববিদ্যালয়, যুক্তরাজ্য থেকে আন্তর্জাতিক সম্পর্ক বিষয়ে মাস্টার্স ডিগ্রি লাভ করেন। তিনি ২০১২ থেকে ২০১৮ সাল পর্যন্ত লাহোর ইউনিভার্সিটি অফ ম্যানেজমেন্ট সাইন্সেস-এ রাষ্ট্রবিজ্ঞান ও আন্তর্জাতিক সম্পর্ক বিষয়ে শিক্ষকতা করেছেন।

রাজনৈতিক কর্মজীবন

পাকিস্তানের সাধারণ নির্বাচন, ২০১৩-এ তিনি পাঞ্জাব থেকে মহিলাদের জন্য সংরক্ষিত আসনে পাকিস্তান মুসলিম লীগ (এন)-এর (পিএমএল-এন) প্রার্থী হিসেবে পাকিস্তানের জাতীয় সংসদে নির্বাচিত হন। ২০১৭ সালের অক্টোবরে, তিনি বাণিজ্য ও টেক্সটাইল বিষয়ক কেন্দ্রীয় সংসদীয় সচিব হিসেবে নিযুক্ত হন।

পাকিস্তানের সাধারণ নির্বাচন, ২০১৮-এ পাঞ্জাব থেকে মহিলাদের জন্য সংরক্ষিত আসনে পিএমএল-এন প্রার্থী হিসাবে তিনি জাতীয় সংসদে পুনরায় নির্বাচিত হন।

পিএমএলএন-এর কেন্দ্রীয় সংগঠনে সাজা ফাতিমা খাজা সংসদীয় বিষয়ক সম্পাদক হিসাবে দায়িত্ব পালন করেছেন।

তথ্যসূত্র

জীবিত ব্যক্তি
পাকিস্তান জাতীয় পরিষদ সদস্য ২০১৩-২০১৮
পাকিস্তান জাতীয় পরিষদ সদস্য ২০১৮-২০২৩
পাকিস্তান মুসলিম লীগের (এন) এমএনএ
পাকিস্তান জাতীয় পরিষদের মহিলা সদস্য
জন্মের বছর অনুপস্থিত (জীবিত ব্যক্তি)
লাহোর ইউনিভার্সিটি অব ম্যানেজমেন্ট সায়েন্সের শিক্ষক
লাহোর ইউনিভার্সিটি অব ম্যানেজমেন্ট সায়েন্সের প্রাক্তন শিক্ষার্থী
ওয়ারউইক বিশ্ববিদ্যালয়ের প্রাক্তন শিক্ষার্থী
পাকিস্তানি রাজনীতিবিদ
বাহার বানু বেগম

বাহার বানু বেগম (১৫৯০-১৬৫৩) হলেন একজন মুঘল রাজকুমারী, যিনি ছিলেন জাহাঙ্গীরের কন্যা।

জীবনী
বাহার বানু বেগম ১৫৯০ সালে জন্মগ্রহণ করেন। তিনি জন্মেছিলেন তার দাদা আকবরের শাসনামলে। তার মা ছিলেন রাঠোর রাজপরিবারের কেশব দাসের কন্যা করমসি। তার জন্মের দিনে মারোয়ারের উদয় সিং এর মেয়ে জগৎ গোসেন বেগম সুলতান বেগম নামের এক কন্যাসন্তানের জন্ম দিয়েছিলেন।

১৬২৫ সালে তাহমুরাস মির্জা মুঘল শক্তির নিকট আনুগত্য স্বীকার করেন। এর আগে তার ভাই হুশাং মির্জাও মুঘল শক্তির বশ্যতা শিকার করেন। এর পরিপ্রেক্ষিতে জাহাঙ্গীর তাহমুরাস মির্জার সাথে বাহার বানু বেগমের  এবং তার ছেলে খসরু মির্জার মেয়ে হোশমান্দ বানু বেগমের সাথে হুশাং মির্জার বিয়ে দেন।

বাহার বানু বেগমের বাবা জাহাঙ্গীরের মৃত্যুর পর শাহজাহান সিংহাসনে বসলে তার বিরোধিতাকারী শাহরিয়ার, বাহার বানু বেগমের স্বামী তাহমুরাস মির্জা, হোশমান্দ বানু বেগমের স্বামী হুশাং মির্জা ও খসরু মির্জার ছেলে দাওয়াত বকশ এবং গারশাস্প মির্জাকে মৃত্যুদণ্ড প্রদান করেন।

মৃত্যু
বাহার বানু বেগম আগ্রাতে ১৬৫৩ সালে ৬২ বছর বয়সে মৃত্যুবরণ করেন। তার মৃত্যুর পর তাকে মারিয়াম-উজ-জামানির সমাধিসৌধে সমাহিত করা হয়।

তথ্যসূত্র

১৫৯০-এ জন্ম
১৬৫৩-এ মৃত্যু
মুঘল রাজকুমারী
মুঘল অভিজাত
ভারতীয় রাজকীয় মহিলা
১৬শ শতাব্দীর ভারতীয় নারী
১৬শ শতাব্দীর ভারতীয় ব্যক্তি
১৭শ শতাব্দীর ভারতীয় নারী
১৭শ শতাব্দীর ভারতীয় ব্যক্তি
ভারতীয় রাজপদ
হোশমান্দ বানু বেগম

হোশমান্দ বানু বেগম (; জন্ম  ১৬০৫) ছিলেন একজন মুঘল রাজকুমারী, যিনি ছিলেন জাহাঙ্গীরের নাতনি ও জাহাঙ্গীর পুত্র খসরু মির্জার কন্যা।

জীবনী
হোশমান্দ বানু বেগম ১৬০৫ সালে জন্মগ্রহণ করেন। তার সম্পর্কে তৎকালীন জ্যোতিষীরা ভবিষ্যদ্বাণী করেছিলেন যে, তার জন্মের পর তার মুখদর্শন তার বাবা খসরুর পক্ষে মঙ্গলজনক হলেও তার দাদা জাহাঙ্গীরের জন্য অমঙ্গলজনক হতে পারে। জ্যোতিষীদের পরামর্শে জাহাঙ্গীর হোশমান্দ বানু বেগম তিনে পা রাখলে তার মুখদর্শন করেন।

১৬২৫ সালে তাহমুরাস মির্জা মুঘল শক্তির নিকট আনুগত্য স্বীকার করেন। এর আগে তার ভাই হুশাং মির্জাও মুঘল শক্তির বশ্যতা শিকার করেন। এর পরিপ্রেক্ষিতে জাহাঙ্গীর তাহমুরাস মির্জার সাথে বাহার বানু বেগমের  এবং তার ছেলে খসরু মির্জা মেয়ে হোশমান্দ বানু বেগমের সাথে হুশাং মির্জার বিয়ে দেন।

হোশমান্দ বানু বেগমের দাদা জাহাঙ্গীরের মৃত্যুর পর শাহজাহান সিংহাসনে বসলে তার বিরোধিতাকারী শাহরিয়ার, তার স্বামী হোশাং মির্জা, বাহার বানু বেগমের স্বামী তাহমুরাস মির্জা ও খসরু মির্জার ছেলে দাওয়াত বকশ এবং গারশাস্প মির্জাকে মৃত্যুদণ্ড প্রদান করেন।

এরপর বিধবাস্থায় হোশমান্দ বানু বেগম জীবনযাপন করেন। তিনি শাহজাহানের শাসনামলে মৃত্যুবরণ করেন।

তথ্যসূত্র

১৬০৫-এ জন্ম
মুঘল রাজকুমারী
মুঘল অভিজাত
ভারতীয় রাজকীয় মহিলা
১৭শ শতাব্দীর ভারতীয় নারী
১৭শ শতাব্দীর ভারতীয় ব্যক্তি
আছিয়া নাসির

আছিয়া নাসির () একজন পাকিস্তানি রাজনীতিবিদ যিনি ২০০২ সাল থেকে ২০১৮ সাল পর্যন্ত পাকিস্তানের জাতীয় সংসদের সদস্য ছিলেন।

প্রারম্ভের জীবন ও শিক্ষা 
তিনি ১৫ই জুলাই ১৯৭১ সালে পাকিস্তানের কোয়েটায় জন্মগ্রহণ করেন।

তিনি কোয়েটায় সরকারি বালিকা কলেজ থেকে ইংরেজি সাহিত্যে মাস্টার্স ডিগ্রী লাভ করেছেন। তিনি নটর ডেম ইনস্টিটিউট অফ এডুকেশন থেকে শিক্ষক প্রশিক্ষণ সার্টিফিকেট পেয়েছেন।

রাজনৈতিক কর্মজীবন 

পাকিস্তানের সাধারণ নির্বাচন, ২০০২-এ মুত্তাহিদা মজলিস-ই-আমল এর প্রার্থী হিসেবে সংখ্যালঘুদের জন্য সংরক্ষিত আসনে আসিয়া পাকিস্তান জাতীয় সংসদ-এ নির্বাচিত হন।

তিনি পাকিস্তানের সাধারণ নির্বাচন, ২০০৮-এ মুত্তাহিদা মজলিস-ই-আমালের প্রার্থী হিসেবে বালুচিস্তান থেকে মহিলাদের জন্য সংরক্ষিত আসনে জাতীয় সংসদে পুনরায় নির্বাচিত হন।

পাকিস্তানের সাধারণ নির্বাচন, ২০১৩-এ সংখ্যালঘুদের জন্য সংরক্ষিত আসনে জামিয়াত উলেমা-ই-ইসলাম (এফ) এর প্রার্থী হিসাবে তিনি পাকিস্তান জাতীয় সংসদ-এ পুনরায় নির্বাচিত হন।

জুন ২০১৪-এ, আছিয়া এই বিষয়টি উত্থাপিত করেছেন "কেন অমুসলিমদের প্রধানমন্ত্রী বা রাষ্ট্রপতি হিসাবে নির্বাচিত করা যাবে না।" তিনি পাকিস্তানের অমুসলিম সম্প্রদায়ের মদ খাওয়ার নিষেধাজ্ঞারও বিরোধিতা করেন।

তথ্যসূত্র 

জীবিত ব্যক্তি
১৯৭১-এ জন্ম
কোয়েটার ব্যক্তি
পাকিস্তান জাতীয় পরিষদ সদস্য ২০১৩-২০১৮
পাকিস্তানি খ্রিস্টান
জমিয়ত উলেমা-ই-ইসলামের (এফ) রাজনীতিবিদ
পাকিস্তান জাতীয় পরিষদ সদস্য ২০০২-২০০৭
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদের মহিলা সদস্য
পাকিস্তানি রাজনীতিবিদ
জমিয়ত উলামায়ে ইসলামের (ফ) রাজনীতিবিদ
শাকর-উন-নিসা বেগম

শাকর-উন-নিসা বেগম (; মৃত্যু ১ জানুয়ারি ১৬৫৩) হলেন একজন মুঘল রাজকুমারী, যিনি ছিলেন আকবরের কন্যা।

জীবনী
শাকর-উন-নিসা বেগম আগ্রার ফতেপুর সিকরিতে জন্মেছিলেন।
তার মা বিবি দৌলত শাদ ছিলেন আকবরের দ্বাদশ পত্নী। তার আরাম বানু বেগম নামে এক আপন ছোটবোন ছিল।

শাকর-উন-নিসা আকবরের তত্ত্বাবধায়নে বেড়ে ওঠেন। তার ভাই জাহাঙ্গীরের সাথে তার হৃদ্যতাপূর্ণ সম্পর্ক ছিল।

১৫৯৪ সালে আকবর তাকে আফগানিস্তানের ইব্রাহিম মির্জা ও মুহতারিমা খানমের পুত্র শাহরুখ মির্জার সাথে বিয়ে দেন। ইব্রাহিম মির্জার নানির বাবা আখলাক খান চেঙ্গিসের খানের বংশধর। তাদের বিয়ে ১৫৯৪ সালের ২ সেপ্টেম্বর সম্পন্ন হয়।

শাহরুখ মির্জা শাকর-উন-নিসার চাচাতোবোন কাবুলি বেগমকেও বিয়ে করেছিলেন।

শাহরুখ মির্জা ১৬০৭ সালে মারা গেলে শাকর-উন-নিসা বিধবা হন। শাহরুখ মির্জা চার ছেলে ও তিন মেয়ে রেখে মারা যান।

মৃত্যু
শাকর-উন-নিসা বেগম ১৬৫৩ সালের ১ জানুয়ারি মৃত্যুবরণ করেন। তাকে আগ্রায় অবস্থিত তার বাবা আকবরের সমাধিসৌধে সমাহিত করা হয়।

তথ্যসূত্র

১৬৫৩-এ মৃত্যু
মুঘল রাজকুমারী
১৭শ শতাব্দীর ভারতীয় মুসলিম
ভারতীয় রাজকীয় মহিলা
১৬শ শতাব্দীর ভারতীয় নারী
১৬শ শতাব্দীর ভারতীয় ব্যক্তি
১৭শ শতাব্দীর ভারতীয় নারী